CELEX: 62019CN0685
Language: el
Date: 2019-09-17 00:00:00
Title: Υπόθεση C-685/19: Αίτηση προδικαστικής αποφάσεως την οποία υπέβαλε το Landgericht Frankenthal (Γερμανία) στις 17 Σεπτεμβρίου 2019 – OK κατά Daimler AG

27.1.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 27/13
            
         
      Αίτηση προδικαστικής αποφάσεως την οποία υπέβαλε το Landgericht Frankenthal (Γερμανία) στις 17 Σεπτεμβρίου 2019 – OK κατά Daimler AG
      (Υπόθεση C-685/19)
      (2020/C 27/17)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Frankenthal
      
         Διάδικοι στην υπόθεση της κύριας δίκης
      
      
         Ενάγων: OK
      
         Εναγομένη: Daimler AG
      
         Προδικαστικά ερωτήματα
      
      
                  1)
               
               
                  Πρέπει το άρθρο 5, παράγραφος 2, δεύτερη περίοδος, στοιχείο α', του κανονισμού (ΕΚ) 715/2007 του Ευρωπαϊκού Κοινοβουλίου και του Συμβουλίου, της 20ής Ιουνίου 2007, που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (1), να ερμηνευθεί και να εφαρμοσθεί κατά τρόπο ώστε η χρήση συστημάτων αναστολής να θεωρείται αναγκαία κατά την έννοια της διατάξεως αυτής μόνον εάν, ακόμη και αν χρησιμοποιούνταν η τεχνολογία αιχμής που ήταν διαθέσιμη κατά το χρονικό σημείο χορηγήσεως της εγκρίσεως τύπου για το συγκεκριμένο μοντέλο οχήματος, δεν θα μπορούσε να διασφαλιστεί η προστασία του κινητήρα από ζημία ή ατύχημα και η ασφαλής λειτουργία του οχήματος;
               
            
                  2)
               
               
                  Για την περίπτωση καταφατικής απαντήσεως στο ερώτημα 1:
                  
                               
                           
                           
                              Επιτρέπονται παρεκκλίσεις από την καταρχήν υποχρέωση εφαρμογής της τεχνολογίας αιχμής που είναι διαθέσιμη κατά το χρονικό σημείο χορηγήσεως της εγκρίσεως τύπου, και για άλλους λόγους όπως για παράδειγμα λόγω ελλείψεως μακροχρόνιων εμπειρικών δεδομένων ή λόγω του δυσανάλογα υψηλού, σε σχέση με άλλες τεχνολογίες, κόστους της τεχνολογίας αιχμής το οποίο επηρεάζει σημαντικά την τιμή πωλήσεως;
                           
                        Για την περίπτωση αρνητικής απαντήσεως στο ερώτημα 1:
                  
                               
                           
                           
                              Μήπως, ακόμη κι αν έχουν καταρχήν χρησιμοποιηθεί επιτρεπόμενες τεχνολογικές συνιστώσες, είναι απαγορευμένο ένα σύστημα αναστολής όπως το λεγόμενο «Thermofenster» [θερμοκρασιακό παράθυρο], όταν οι αποθηκευμένες για τον σκοπό αυτό παράμετροι στο σύστημα ελέγχου του κινητήρα έχουν επιλεγεί κατά τρόπο ώστε η αντιρρυπαντική λειτουργία του συστήματος εκπομπής καυσαερίων,
                           
                        
                              α)
                           
                           
                              λόγω των θερμοκρασιών που έχουν επιλεγεί βάσει των συνήθως αναμενόμενων θερμοκρασιών κατά τη διάρκεια μεγάλου μέρους του έτους ή
                           
                        
                              β)
                           
                           
                              λόγω άλλων παραμέτρων όπως το υψόμετρο, δηλαδή η τρέχουσα απόσταση του οχήματος από την επιφάνεια της θάλασσας, στις σχετικές περιοχές της Γερμανίας ή της ευρωπαϊκής εσωτερικής αγοράς,
                              να μην ενεργοποιείται ή να ενεργοποιείται σε περιορισμένο μόνο βαθμό;
                           
                        
            
         (1)  ΕΕ 2007, L 171, σ. 1.